សំដី

សំដីកំណត់បទវែងខ្លី 

បង្កប់អត្ថន័យប្រស្រ័យគ្នា

អាចក្លាយអាវុធមុតអង្គា 

ប្រទុស្តគ្នីគ្នាអោយឈឺឆ្អល់។

សំដីពិរោះខ្ពស់តម្រា 

អាចផ្សះចិន្តាផុតអំពល់

ពាក្យពេចន៍ទន់ភ្លន់មានមង្គល 

អ្នកស្តាប់ស្តាប់យល់និមលចិត្ត។

សំដីគ្រោតគ្រាតត្បៀតដើមទ្រូង 

អាចក្លាយអន្លូងទូងវិបរិត

ផៅឃ្លាតញាតិគេចមិនហ៊ាននិត្យ 

ត្បិតភាពឧក្រិដ្ឋនៃភាសា។

ច្នេះមុនស្តីហារគប្បីគិត 

ជ្រើសពាក្យអម្រិតក្រិតតម្រា

សំដីប្រសើរនាំសុខា 

មង្គលមហាគ្រប់ទិសទី។

អ្នកស្រី កែវ ច័ន្ទបូរណ៍